Լոռու մարզպետարանում նոր մարզպետ եւ փոխմարզպետներ նշանակելուց հետո ամեն ինչ գլխի վայր կարծես շուռ է եկել։ Բանն այն է, որ «Քաղաքացիական պայմանագիր» կուսակցությունից նշանակված 2 փոխմարզպետների՝ Անդրեյ Ղուկասյանի, Արամ Խաչատրյանի եւ ԲՀԿ-ական մարզպետ Հրանտ Մարգարյանի ջրերը մեկ առվով չեն հոսում։ Օրերս էլ Ղուկասյանը մամուլի ասուլիսով էր հանդես եկել՝ մի շարք սկանդալային հայտարարություններ անելով։ Նա Մարգարյանին մեղադրել էր պաշտոնեական դիրքի չարաշահման մեջ։